Alluaudia comosa

Ny Alluaudia comosa dia karazan-javamaniry mamony tsy hita firy. Izy io dia ao amin' ny fianakaviana Didiereaceae, zana-pianakavian' ny Didiereoideae, izay tsy hita afa-tsy any amin' ny faritra amorontsiraka atsimo-andrefan' i Madagasikara. Ny hoe Didierea comosa Drake dia anarana mitovy aminy. Voatanisa ho anisan' ny "marefo" ao amin' ny Lisitra Menan' ny IUCN amin' ny karazana atahorana ho lany tamingana izy io. Amin' ny teny malagasy izy io dia atao hoe  somondatraka, somoratsy, sony ary vohondroho"Alluaudia", tenymalagasy.org.

 Famariparitana 
vignette|228x228px|Alluaudia comosa
Miavaka sy mora fantatra ny Alluaudia comosa noho izy manana vatana fohy sy sampana makitroka mifarana amin' ny vondron-tampona fisaka. Hazobotry na hazo madinika manintsan-dravina izy io, mirefy 2 hatramin' ny 6 m (na hatramin' ny 10 m aza) ny haavony, mitahiry rano ary misy tsilo mitsitokantokana. Volondavenona sady manana halava 1,5 hatramin' ny 3,5 sm ireo tsilo ireo.

Mandeha tsiroaroa ny raviny, eo amin' ny tangozany fohy, ary maty amin' ny fiandohan' ny vanim-potoana maina. Boribory ny bikan' izy ireo (10 hatramin' ny 22 mm X 10 mm) ary be nofony. Mitambatra ho vondrom-bony kely ny vonin' ny Alluaudia comosa; ny voniny farany ihany no mihalehibe ary mipetaka eo amin' ny teza fohy dia fohy. Entin' ny zavamaniry roa samy hafa ny vony lahy sy ny vony vavy.

 Toerana tiany aniriana 
Maniry amin' ny vatosokay eny amin' ny ala maina na amin' ny kirihitr' ala amorontsiraka ny Alluaudia comosa.

 Jereo koa 

 Alluaudia
 Fantiolotsy

 Loharano sy fanamarihana